Publication: Magyar Közlöny
Issue: MK-2011-36 (Year: 2011, Number: 36)
Era: contemporary
Section: A Kézikönyv 1., 3. és 4. számú függelékeinek, azok módosításainak és kiegészítéseinek tekintetében lásd a 76/2007. (IV.19.) Korm. rendelet 4. §-át:
Paragraph Index: 368

A Kézikönyv 1., 3. és 4. számú függelékeinek, azok módosításainak és kiegészítéseinek tekintetében lásd a 76/2007. (IV.19.) Korm. rendelet 4. §-át: „(1) Felhatalmazást kapnak a Magyar Köztársaság területén működési engedéllyel rendelkező, vasúti árufuvarozási tevékenységet végző vállalkozó vasúti társaságok, hogy a 170/2002. (VIII.7.) Korm. rendelet (a továbbiakban: rendelet) 2. §-ában kihirdetett SZMGSZ azon mellékleteit, amelyekre az SZMGSZ módosításait és kiegészítéseit szabályozó 37. Cikk rendelkezései nem vonatkoznak, vagyis egyoldalú bejelentéssel módosíthatók, nevezetesen: … - a CIM/SZMGSZ Fuvarlevél Kézikönyvet alkalmazó CIT tagok és SZMGSZ részesek, valamint útirányok felsorolása (22. számú melléklet 1. számú függeléke), - újrafeladási helyek jegyzéke (22. számú melléklet 3. számú függeléke), - az egyeztetési igényeket befogadó szolgálati helyek címjegyzéke (22. számú melléklet 4. számú függeléke) az OSZZSD Főbizottság hivatalos értesítéseivel összhangban hivatalos lapjukban, honlapjukon, ügyfélszolgálati és árufelvételi helyeiken való kifüggesztéssel vagy más alkalmas módon közzétegyék, a fuvaroztatók részére betekintésre tartsák. … ” SZMGSZ 22. számú melléklete CIM/SZMGSZ Fuvarlevél Kézikönyv Függelékek 1. Az adott Kézikönyvet alkalmazó CIT tagok és SZMGSZ részesek felsorolása és az útirányok 2. Magyarázatok a CIM/SZMGSZ fuvarlevél kitöltéséhez 3. Az újrafeladási helyek felsorolása 4. Azon szolgálati helyek felsorolása, amelyekhez az egyeztetési kérelmeket kell benyújtani 5. CIM/SZMGSZ fuvarlevél minta 5.1. CIM/SZMGSZ fuvarlevél rovatlap pótlap mintája 6. Csomagolási követelmények 7.1. Magyarázatok a CIM/SZMGSZ kocsijegyzék kitöltéséhez és vezetéséhez 7.2. CIM/SZMGSZ kocsijegyzék minta 7.3. Magyarázatok a CIM/SZMGSZ konténerjegyzék kitöltéséhez és vezetéséhez 7.4. CIM/SZMGSZ konténerjegyzék minta 8. Magyarázatok a CIM/SZMGSZ kereskedelmi jegyzőkönyv kiállításához 8.1. CIM/SZMGSZ kereskedelmi jegyzőkönyv minta A. Általános rendelkezések Rövidítések GLV-CIM CIM - Fuvarlevél Kézikönyv GTM-CIT CIT – Árufuvarozási Kézikönyv COTIF Nemzetközi Vasúti Fuvarozási Egyezmény NHM/GNG Harmonizált Árucikkjegyzék OSZZSD Vasutak Együttműködési Szervezete ABB-CIM a CIT által kidolgozott és ajánlott Általános Fuvarozási Feltételek a Nemzetközi Vasúti Áruforgalomra RID a Veszélyes Áruk Nemzetközi Vasúti Fuvarozásáról szóló Szabályzat (COTIF C. melléklete) SZMGSZ a Nemzetközi Vasúti Árufuvarozásról szóló Megállapodás UTI Intermodális fuvarozási egység CIM a Nemzetközi Vasúti Árufuvarozási Szerződésre vonatkozó Egységes Szabályok CIT Nemzetközi Vasúti Fuvarozási Bizottság Meghatározások Átrakás / kerékpárok átszerelésének helye Nyomtávváltásnál a küldemény átrakásának vagy a kerékpárok átszerelésének helye Újrafeladás helye A CIM és SZMGSZ szerinti fuvarjogi szabályozás megváltoztatásának helye. Az adott újrafeladási hely egyidejűleg - CIM → SZMGSZ forgalomban: a CIM szerinti kiszolgáltatási hely és az SZMGSZ szerinti feladási állomás, - SZMGSZ → CIM forgalomban: az SZMGSZ szerinti rendeltetési állomás és a CIM szerinti átvétel helye CIM/SZMGSZ fuvarlevél A jelen Kézikönyv 5. számú függeléke szerinti CIM/SZMGSZ fuvarlevél, amely a CIM-et és az SZMGSZ-t alkalmazó államok közötti forgalomban a CIM és az SZMGSZ szerinti fuvarozási szerződés megkötésének bizonylata Rendkívüli küldemény A CIM alkalmazási területén az UIC 502-1. számú döntvényben foglaltak értelmében a következő meghatározás érvényes: „A küldeményt rendkívülinek kell tekinteni abban az esetben, ha külső méretei, tömege vagy más tulajdonságai miatt, figyelembe véve a vasúti létesítményeket, berendezéseket vagy kocsikat is, különleges nehézség okát képezi az igénybe vett fuvarozó számára, és ezért a küldemény fuvarozása csak különleges műszaki vagy üzemi feltételek mellett engedélyezhető.” Fuvarozó Szerződő fuvarozó, akivel a feladó a CIM szerinti fuvarozási szerződést megkötötte, vagy következő1 fuvarozó, aki e szerződés alapján visel felelősséget. Ez a fogalom megfelel az SZMGSZben alkalmazott „vasút” fogalomnak. Költségviselő Szállítmányozó szervezet, bérmentesítési ügynök stb., akin keresztül a feladó vagy az átvevő az SZMGSZ vasutakon a fuvarköltségeket fizeti (SZMGSZ 15. Cikk). Kocsizár A kocsizár fogalom alatt ebben a Kézikönyvben egyaránt kell érteni a kocsizárat és a biztonsági kocsizár szerkezetet. Tényleges fuvarozó2 Fuvarozó, aki ugyan nem kötött fuvarozási szerződést a feladóval, azonban a fuvarozó részben vagy teljes mértékben megbízta a vasúti fuvarozással. Ez a fogalom csak a CIM fuvarozási szerződés keretében érvényes. A Kézikönyv célja Ez a Kézikönyv tartalmazza a CIM/SZMGSZ fuvarlevél mintáját, valamint kitöltési és alkalmazási szabályait. Alternatíváját képezi a klasszikus fuvarlevélváltásnak, amelynél az újrafeladás helyén az SZMGSZ fuvarlevél helyett CIM fuvarlevet, vagy a CIM fuvarlevél helyett SZMGSZ fuvarlevelet állítottak ki. 1 A CIM hivatalos magyar fordítása szerint: „részfuvarozó” 2 A CIM hivatalos magyar fordítása szerint: „fuvarozás teljesítési segéd” Alkalmazási terület Ez a Kézikönyv érvényes a CIT tagjaira és azok ügyfeleire, valamint az SZMGSZ részeseire és azok feladóira és átvevőire, és olyan küldeményekhez kell alkalmazni, – amelyek egyrészt a CIM Egységes Szabályok, másrészt az SZMGSZ hatálya alá tartoznak, és – amelyeket CIM/SZMGSZ fuvarlevéllel adnak fel fuvarozásra, és – amelyeket a Kézikönyv 1. számú függelékében felsorolt CIM fuvarozók és SZMGSZ vasutak fuvaroznak, és – amelyek az újrafeladás helyén a CIM fuvarozói egyikének vagy SZMGSZ vasútnak a felügyelete alatt maradnak. A CIM alkalmazási területén a jelen Kézikönyv rendelkezéseit csak abban az esetben kell alkalmazni, ha azokat felvették az ügyfelek számára érvényes dokumentumok és a fuvarozók közötti együttműködési megállapodások közé. Az SZMGSZ alkalmazási területén a jelen Kézikönyv rendelkezései csak azokon az útirányokon érvényesek, amelyeket az SZMGSZ-nek a jelen Kézikönyvet alkalmazó részesei kihirdettek. B. A papír- és az elektronikus fuvarlevélre vonatkozó közös szabályok Jogi alapok A CIM/SZMGSZ fuvarlevél a CIM 6. Cikk 8. §-ában és az SZMGSZ 6. Cikk 11. §-ában és 7. Cikk 15. §-ában foglaltakra alapul. Alkalmazási feltételek A jelen Kézikönyvben foglalt rendelkezések figyelembevételével a CIM/SZMGSZ fuvarlevelet a CIM érvényességi területén CIM fuvarlevélként, az SZMGSZ érvényességi területén SZMGSZ fuvarlevélként kell alkalmazni. Ez a rendelkezés érvényes a CIM/SZMGSZ fuvarlevél vámokmány minőségében történő alkalmazására is. A fuvarlevél tartalma A fuvarlevél tartalmára és kitöltésére vonatkozó magyarázatokat a Kézikönyv

Source: https://magyarkozlony.hu/hivatalos-lapok/3ceb66d66ea827ae22ae4bbc528df3044969e04a/dokumentumok/033009421247b56c44d66cca124e1b6775a69a73/letoltes